b'\n_START_ARTICLE_\nNemogu\xc4\x87a misija 2\n_START_SECTION_\nRadnja\n_START_PARAGRAPH_\nBiokemijski stru\xc4\x8dnjak dr. Vadimir Nekorvi\xc4\x8d po\xc5\xa1alje poruku IMF-u za agenta Ethana Hunta, svog starog prijatelja, s upozorenjem da ga je njegov poslodavac, farmakolo\xc5\xa1ka tvrtka Biocyte, natjerao da stvori biolo\xc5\xa1ku epidemiju kako bi zaradili od lijeka za istu. On dogovori sastanak s Huntom kako bi mu dostavio Chimera virus, te lijek, Bellerophon. Kako je Hunt na odmoru i nedostupan, IMF po\xc5\xa1alje agenta Sean Ambrosea preru\xc5\xa1enog u Hunta da se na\xc4\x91e s Nekorvi\xc4\x8dem u putni\xc4\x8dkom avionu. Ambrose se odmetne, ubije Nekrovi\xc4\x8da i ukrade Bellerophon nakon \xc4\x8dega njegovi ljudi uni\xc5\xa1te avion._NEWLINE_IMF komandant Swanbeck informira Hunta o okolnostima Nekorvi\xc4\x8deve smrti i zaklju\xc4\x8de da je Ambrose odgovoran. Swanbeck zada Huntu da povrati virus i lijek, te da unova\xc4\x8di Nyah Nordoff-Hall, profesionalnu kradljivicu koja je trenutno u Sevilji. Nakon nova\xc4\x8denja i zavo\xc4\x91enja Nyah, Hunt otkriva da je ona Ambroseova biv\xc5\xa1a djevojka i on je nevoljko nagovara da \xc5\xa1pijunira Ambrosea._NEWLINE_Hunt okupi svoj tim, kompjuterskog stru\xc4\x8dnjaka Luther Stickella i pilota Billy Bairda, u Sydneyu, Australija, gdje se nalaze laboratoriji Biocytea i gdje Ambrose boravi. Dok Hunt provjerava Biocyte, Nyah ponovo zapo\xc4\x8dinje vezu s Ambroseom i prenosi informacije Huntovom timu. Na konjskim utrkama Ambrose se nalazi sa glavnim direktorom Biocytea, John C. McCloyem. On poka\xc5\xbee McCloyu memorijsku karticu s videom djelovanja Chimera virusa na jednog od Nekorvi\xc4\x8devih suradnika nakon \xc4\x8dega ucijeni McCloya sa sura\xc4\x91uje s njim. Nyah ukrade memorijsku karticu i dostavi je Huntu. Oni saznaju da Chimera ima razdoblje od 20 sati kada je neaktivna prije nego \xc5\xa1to izazove smrt masivnim uni\xc5\xa1tenjem crvenih krvnih stanica \xc5\xbertve. Bellerophon mo\xc5\xbee spasiti \xc5\xbertvu samo ako se primjeni unutar tog razdoblja od 20 sati. Kada Nyah diskretno vrati memorijsku karitcu Ambroseu on primjeti da se nalazi u krivom d\xc5\xbeepu njegove jakne. \xc2\xa0_NEWLINE_Huntov tim otme McCloya kako bi ga natjerali da im da Bellerophon. Me\xc4\x91utim, jedine uzorke Bellerophona je uzeo Nekorvi\xc4\x8d i sada su kod Ambrosea, koji ima lijek ali nema virus. Nije znao da je Nekorvi\xc4\x8d samog sebe zarazio virusom kako bi ga iznio iz Biocytea. Ambrose namjerava razmjeniti uzorak Bellerophona s McCloyem za uzorak virusa. Huntov tim provali u Biocyte kako bi uni\xc5\xa1tili virus prije razmjene. Ambrose, pretvaraju\xc4\x87i se da je Hunt, prevari Nyah da mu otkrije plan, nakon \xc4\x8dega ju zarobi i provali u Biocyte kako bi osigurao virus. Hunt uspije uni\xc5\xa1titi sve osim jednog uzorka Chimere prije Ambroseove intervencije, nakon \xc4\x8dega do\xc4\x91e do pucnjave koja kulminira padanjem uzorka virusa na pod izme\xc4\x91u Hunta i Ambrosea. Ambrose naredi Nyah da uzme uzorak ali ona ga ubrizga u sebe \xc4\x8dime sprije\xc4\x8di Ambrosea da ju jednostavno ubije jer bi time uni\xc5\xa1tio i virus. Nyah inzistira da ju Hunt ubije kako bi uni\xc5\xa1tio virus ali on to ne \xc5\xbeeli u\xc4\x8diniti. Ambrose odvede Nyah dok Hunt bje\xc5\xbei iz laboratorija._NEWLINE_Ambrose osloba\xc4\x91a Nyah da luta ulicama Sydneya o\xc5\xa1amu\xc4\x87ena, namjeravaju\xc4\x87i zapo\xc4\x8deti epidemiju. On ponudi prodati Bellerophon McCloyu u zamjenu za dionice, kako bi postao ve\xc4\x87inski vlasnik Biocytea. Prediv\xc4\x91a da \xc4\x87e dionice Biocytea zna\xc4\x8dajno sko\xc4\x8diti zbog potra\xc5\xbenje za Bellerophonom nakon epidemije Chimere. Hunt se infiltrira na sastanak i ukrade preostale uzorke Bellerophona. Dok Hunta progoni Ambrose sa svojim ljudima, Luther i Billy lociraju Nyah, koja je oti\xc5\xa1la do litica, namjeravaju\xc4\x87i se ubiti kako bi sprije\xc4\x8dila mogu\xc4\x87u epidemiju. Hunt ubija Ambroseove ljude ali Ambrose ga dosti\xc5\xbee na pla\xc5\xbei gdje ga Hunt pobje\xc4\x91uje u brutalnom okr\xc5\xa1aju \xc5\xa1akama. Dok preostaje samo malo vremena od 20 sati koje otkucava, Luther susti\xc5\xbee Hunta na pla\xc5\xbei. Dok Hunt kre\xc4\x87e dati kanister s Bellerophonom Lutheru, Ambrose se oporavlja i uperuje pi\xc5\xa1tolj u Hunta. Hunt baci kanister Lutheru i sko\xc4\x8di u stranu od Ambroseova pucnja istovremeno udarcem nogom podi\xc5\xbeu\xc4\x87i pi\xc5\xa1tolj iz pjeska kojim kona\xc4\x8dno ubija Ambrosea. Luther daje Nyah injekciju Bellerophona na vrijeme da ju izlije\xc4\x8di._NEWLINE_IMF o\xc4\x8disti Nyahin kriminalni dosije te Hunt zapo\xc4\x8dinje odmor s njom u Sydneyu.'